
Paskaidrojuma raksts

 Olaines novada pašvaldības domes  2026.gada 29.jūlija saistošajiem noteikumiem Nr.SN9/2026  “Grozījumi Olaines novada pašvaldības 2026.gada 28.janvāra saistošajos noteikumos Nr.SN1/2026 “Par Olaines novada pašvaldības budžetu 2026.gadam””
Saskaņā ar likumu “Par valsts budžetu 2026.gadam”, Olaines novada pašvaldības (turpmāk -pašvaldība) budžeta izpildi uz 2026.gada 30.jūniju un pašvaldības veiktajām iepirkumu procedūrām un noslēgtajiem līgumiem, pašvaldības iestāžu plānoto un īstenoto darbu izvērtējumu, pārskatot veicamo darbu prioritātes, un iesniegtajiem budžeta grozījumiem gan ieņēmumos, gan izdevumos un iesniegto ES struktūrfondu projektu apstiprināšana vai realizācijā esošo projektu izmaksu izmaiņām atbilstoši plānotajām un veiktajām aktivitātēm, veikti budžeta grozījumi:

· precizēti pamatbudžeta ieņēmumi, tai skaitā pašvaldību saņemtie valsts budžeta transferti; 
· precizēti pamatbudžeta izdevumi atbilstoši valdības funkcionālajām kategorijām un ekonomiskās klasifikācijas kodiem; 

· precizēta informācija par kārtējā saimnieciskajā gadā plānoto pašvaldības saistību un sniegto galvojumu apjomu;
· precizēti saņemto ziedojumu ieņēmumi un izdevumi.

Pamatbudžets

 Ieņēmumi
 
Olaines novada pašvaldības budžetā veikto grozījumu rezultātā pamatbudžeta ieņēmumu plāns palielināts par EUR 158 262, atbilstoši saņemtajiem un plānotajiem ieņēmumiem precizēti ieņēmumi pēc faktiskās izpildes:
· palielināti pašvaldību saņemtie valsts budžeta transferti par EUR 144 157;
· iekļauts finansējums Eiropas Savienības (ES) finansētajiem projektam  par   EUR 13 105;

· iekļauta Latvijas Bērnu fonda jauno talantu veicināšanas balva EUR 1 000 apmērā.   

Pašvaldības pamatbudžeta ieņēmumus un grozījumus skatīt saistošo noteikumu 1.pielikumā. 
Izdevumi 

Olaines novada pašvaldības budžeta veikto grozījumu rezultātā, pamatbudžeta izdevumu plāns palielināts par EUR 1 932 489. Budžeta grozījumi veikti atbilstoši saņemto ieņēmumu finansējumu novirzīšanai uz izdevumiem un pašvaldības iestāžu un nodaļu vadītāju iesniegtajiem budžeta grozījumiem saskaņā ar budžeta funkcionālajām un ekonomiskajām kategorijām.

Būtiskākās izmaiņas pašvaldības budžetā:

Funkcionālās klasifikācijas kodā 01.000 “Vispārējie valdības dienesti” izdevumi palielināti par  EUR 49 036. Būtiskākie budžeta grozījumi:
· iekļauts finansējums 15. Saeimas vēlēšanām - EUR 49 036;

Funkcionālās klasifikācijas kodā 04.000 “Ekonomiskā darbība”, samazināti izdevumi par EUR 22 253, līdzekļi tika novirzīti uz citiem funkcionālās klasifikācijas kodiem;
Funkcionālās klasifikācijas kodā 06.000 “Teritoriju un mājokļu apsaimniekošana”, palielinot izdevumus par EUR 1 766 835. Būtiskākie grozījumi:
· iekļauts aizņēmums VK projekta “Olaines pilsētas stadiona sporta ēkas jaunbūve” īstenošanai - EUR 418 555;
· iekļauts aizņēmums VK prioritārā investīciju projekta "Multifunkcionālās ēkas jaunbūve Jelgavas ielā 23, Olainē" realizēšanai - EUR 1 127 279;

· iekļauts VK aizdevums Olaines 2. vidusskolas jumta remontam - EUR 228 393;

Funkcionālās klasifikācijas kodā 09.000 “Izglītība”, izdevumi palielināti par EUR 19 377. Būtiskākie grozījumi:

· precizēts finansējums pedagogu darba samaksai par Ukrainas civiliedzīvotāju izglītības nodrošināšanu - EUR 4 755 ; 
· precizēts finansējums Eiropas Sociālā fonda Plus projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” - EUR 8 451 ;
· iekļauti finansējumi apstiprinātajiem jauniešu projektiem.;

· iekļauts finansējums Erasmus+ programmas Pamatdarbības Nr.1 (KA 1) skolu sektora projektam Nr.2026-1-LV01-KA122-SCH-000438581 - EUR 4654.
Funkcionālās klasifikācijas kodā 10.000 “Sociālā aizsardzība”, izdevumi palielināti par EUR 119 129. Būtiskākie budžeta grozījumi:
· precizēts finansējums no Labklājības ministrijas audžuģimenēm bērnu uzturēšanas izdevumu segšanai un mājokļa pabalsta nodrošināšanai - EUR 89 484;
· novirzīti papildus pašvaldības budžeta līdzekļi specializēto transportlīdzekļu iegādei projekta Nr.4.3.5.1/5/25/I/002 “Sabiedrībā balstītu sociālo pakalpojumu pieejamības palielināšana Olaines novadā" ietvaros - EUR 29 645.

Precizēti izdevumu klasifikācijas kodi, nemainot mērķi, bet precizējot budžeta klasifikācijas kodus grāmatvedības uzskaitē. 

Pašvaldības pamatbudžeta izdevumus un grozījumus skatīt saistošo noteikumu 2.pielikumā un 2/1 pielikumā.      

Pašvaldības saistības 

	Pašvaldības aizņēmumu prognoze budžeta investīciju projektu īstenošanai precizēta pamatojoties uz Valsts kases noslēgtiem līgumiem, iekļauti aizņēmumi:

· Prioritārā investīciju projekta “Multifunkcionālās ēkas jaunbūve Jelgavas ielā 23, Olainē” īstenošanai - EUR 1 127 279 apmērā;

· Projekta “Olaines pilsētas stadiona sporta ēkas jaunbūve” īstenošanai - EUR 418 555 apmērā;
· Olaines 2.vidusskolas jumta remontam - EUR 228 393 apmērā.



	


Pašvaldības 2026.gada aizņēmumu un ilgtermiņa saistību atšifrējums saistošo noteikumu 3.pielikumā.

Ziedojumi un dāvinājumi

Pašvaldības Ziedojumu un dāvinājumu ieņēmumu un izdevumu kopsavilkums 2026.gadam iekļauts atbilstoši saņemtajiem ieņēmumiem, ziedotāju norādītajiem mērķiem un atbilstoši budžeta funkcionālajām un ekonomiskajām kategorijām. 
Ziedojumu ieņēmumi palielināti par EUR 6 000. Saņemtie ziedojumi EUR 6 000 apmērā tiks novirzīti Olaines 2.vidusskolas 50 gadu jubilejas salidojuma organizēšanai. 
Pašvaldības Ziedojumu ieņēmumu un izdevumu grozījumus skatīt saistošo noteikumu 4.pielikumā un 5.pielikumā.
Domes priekšsēdētājs                          


                       A.Bergs
